smcproject/ml-wiki-sentences huggingface dataset:
ആസ്ട്രേലിയൻ സ്പീഷീസ് മസ്ക വെറ്റുസ്റ്റിസ്സിമ (M. vetustissima) എന്ന പേരിൽ അറിയപ്പെടുന്നു.
മസ്ക സ്പീഷീസുമായി ബന്ധമുള്ള മസ്കീന സ്റ്റാബുലൻസ് (Muscina stabulans) എന്നയിനം ഈച്ച വീടുകളിലും കടന്നുപറ്റാറുണ്ട്.
സ്റ്റൊമോക്സിസ് കാൽസിട്രൻസ് (Stomoxys calcitrans) എന്നയിനം വീട്ടീച്ച് മനുഷ്യരെ കുത്തി മുറിവേല്പിക്കാറുണ്ട്.
പോളിയോമൈലൈറ്റീസ് (പിള്ളവാതം) രോഗാണുക്കളുടെ വാഹകരാണ് ഈയിനം ഈച്ചകൾ എന്നു കരുതപ്പെടുന്നു.
കന്നുകാലികളുടെ കൊമ്പിന്റെ അടിഭാഗത്തായി കൂട്ടം കൂടിയിരുന്നു ശല്യംചെയ്യുന്ന ഇനം ഈച്ച ഹീമറ്റോബിയ സ്റ്റിമുലൻസ (Haematobia stimulans) സ്പീഷീസിൽ പെട്ടവയാണ്.
ഈച്ചകളും രോഗങ്ങളും
വെള്ളത്തിൽ കൂടിയും  ,ആഹാര പദാർത്ഥങ്ങളിൽ കൂടിയും പകരുന്ന വിവിധയിനം രോഗങ്ങളുടെ അണുക്കളെ വ്യാപിപ്പിക്കുന്നതിൽ വളരെ വലിയ  പങ്ക് ഈച്ചകൾക്കുണ്ട്.
വയറിളക്കം , പിള്ളവാതം , ടൈഫോയ്ഡ് , അതിസാരം , കോളറ , വയറുകടി , മഞ്ഞപ്പിത്തം  (Hepatits A) , ആന്ത്രാക്സ് , ക്ഷയം , കഞ്ജങ്ക്റ്റീവൈറ്റിസ് (കണ്ണുരോഗം) എന്നിവയുടെ രോഗാണുക്കൾ, ചില വിരകളുടെ മുട്ടകൾ എന്നിവ ഈച്ചകൾ വഴിയാണ് വ്യാപിക്കുന്നത്.
നിരുപദ്രവികളെന്ന് ഒരു കാലത്ത്  കണക്കാക്കിയിരുന്ന ഈച്ചകൾക്ക് രോഗം പകർത്തുന്നതിൽ പങ്കുണ്ടെന്നു മനസ്സിലാക്കാൻ കഴിഞ്ഞത് സൂക്ഷ്മദർശിയുടെ ആവിർഭാവത്തോടെയാണ്.
ഈച്ചയുടെ ശരീരവും കാലുകളും രോമാവൃതമാണ്.
കാലിന്റെ അഗ്രത്തുള്ള ഉരുണ്ട മൃദുവസ്തുവും (pulvillus),അതിനു നടുവിലുള്ള പൊള്ള ആയ രോമവും (empodium) ,അതിനോടു ബന്ധപ്പെട്ടുകാണുന്ന ഒട്ടുന്ന ഒരു ദ്രാവകവും രോഗാണുക്കളെ യാന്ത്രികമായി (mechanical )  പരത്താൻ സഹായിക്കുന്നു.
ഈച്ച ആഹാരസാധനങ്ങളിൽ രോഗാണുക്കളുമായി വന്നിരിക്കുകയും അവയെ നിക്ഷേപിക്കുകയും ചെയ്യുന്നു.
ഇത് കൂടാതെ ഈച്ചയുടെ ശര്ദി-വിസർജ്യങ്ങളിലുടെയും    രോഗവ്യാപനം സാധാരണമാണ് .
ഇവയ്ക്ക് രോഗാണുക്കളെ വ്യാപിപ്പിക്കുന്നതിനുള്ള കഴിവിനെപ്പറ്റി നിരവധി പഠനങ്ങൾ നടന്നിട്ടുണ്ട്.
ഒരു സംഘം ഗവേഷകർ എട്ട് ഈച്ചകളെ പിടിച്ച് അവയിൽ രോഗാണുക്കളെ പ്രവേശിപ്പിച്ച ശേഷം രോഗാണു വിമുക്തമായ ആഹാരപദാർഥത്തിലേക്കു വിട്ടു.
15 മിന്നിറ്റിനുള്ളിൽ 7000 രോഗാണുക്കൾ ആഹാരപദാർഥത്തിൽ നിന്നും ലഭ്യമായി.
അഞ്ചുമണിക്കൂറു കഴിഞ്ഞപ്പോൾ ഈ സംഖ്യ 35 ലക്ഷമായി ഉയർന്നു.
ഈച്ചകൾ അവയുടെ കാലുകൾ വഴിമാത്രമല്ല രോഗാണുക്കളെ പരത്തുന്നത്.
ആഹാരപദാർഥങ്ങൾ ശേഖരിക്കുന്ന ഒരു സഞ്ചി മിക്ക ഈച്ചകളുടെ ശരീരത്തിലും കാണാറുണ്ട്.
വായിക്കടുത്തുള്ള ഈ സഞ്ചിയിൽ നിന്ന് പിന്നീട് ആഹാരപദാർഥത്തെ ഉദരത്തിലേക്ക് മാറ്റുന്നു.
ഈ പ്രക്രിയയിൽ രോഗണുസമ്മിശ്രമായ അല്പം ആഹാരപദാർഥത്തെ വെളിയിൽ തള്ളുന്നു.
ഇതുവഴിയും രോഗങ്ങൾ വ്യാപിക്കാറുണ്ടെന്ന് പരീക്ഷണങ്ങൾ തെളിയിച്ചിരിക്കുന്നു.
ഈച്ചകളുടെ സാന്നിദ്ധ്യം, ആ  സ്ഥലത്തെ മോശപ്പെട്ട  മാലിന്യ സംസ്കരണത്തെയും  ജനങ്ങളുടെ ശുചിത്വ രാഹിത്യത്തെയും  ആണ് സൂചിപ്പിക്കുന്നത് .
അത് വഴി രോഗ വ്യാപനത്തിനുള്ള വർദ്ധിച്ച സാദ്ധ്യതയും.
ഈച്ചകളോടുള്ള അമിതമായ ഭയത്തിനു പറയുന്ന പേരാണ്‌ എപ്പിഫോബിയ.
ഈച്ചനിയന്ത്രണം
വീടും പരിസരവും വൃത്തിയായി സൂക്ഷിച്ചാൽ ഈച്ചകളെ പാടെ നിയന്ത്രിക്കാം.
ഇവയുടെ പ്രത്യുത്പാദനം,  അഴുകുന്ന ജൈവ വസ്തുക്കളിൽ ആണു.
(decomposing organic materials) .
സാനിട്ടരി കക്കുസുകളുടെ ഉപയൊഗവും നല്ല മാലിന്യ സംസകരണ രീതികളും ഈച്ചയുടെ  വർദ്ധന തടയും
ആഹാരസാധനങ്ങൾ മൂടിവയ്ക്കുകവഴി ഈച്ചശല്ല്യം ഒരു പരിധിവരെ ഒഴിവാക്കാം.
കർപ്പൂരം വെളിച്ചെണ്ണയിൽ ചാലിച്ച് ചെറിയൊരു പാത്രത്തിലാക്കി ഈച്ച ശല്യമുള്ളയിടത്തു വച്ചാൽ ആ പരിസരത്ത് ഈച്ച വരില്ല.
കീടനാശിനികളും ഇപ്പോൾ ലഭ്യമാണ്; ഡി. ഡി. റ്റി.
, ബി. എച്ച്. സി. , ഡയൽഡ്രിൽ , ക്ലോർഡേൻ , ഡയാസിനോൻ തുടങ്ങിയ കീടനാശിനികൾ ഉപയോഗിച്ച് ഈച്ചകളെ നിയന്ത്രിക്കാം.
പക്ഷെ മിക്ക കീടനാശിനികൾക്കുമെതിരെ ഈച്ചകൾ  പ്രതിരോധം നേടിക്കൊണ്ടിരിക്കുകയാണ്‌.
അവലംബം ↑ Larraín, Patricia Salas, Claudio (2008).
"House Fly (male gang L.) (Diptera: Muscidae) development in different types of manure [Desarrollo de la Mosca Doméstica (Musca domestica L.) (Díptera: Muscidae) en Distintos Tipos de Estiércol]".
Chilean Journal of Agricultural Research 68: 192-197.
doi:10.4067/S0718-58392008000200009.
ISSN 0718-5839.
↑ ^ Stuart M Bennett (2003).
"Housefly".
http://www.the-piedpiper.co.uk/th6a.htm .
↑ Dübendorfer A, Hediger M, Burghardt G, Bopp D. Musca domestica , a window on the evolution of sex-determining mechanisms in insects .
Int J Dev Biol .
2002, 46(1):75–9.
↑ Anthony DeBartolo, BUZZOFF!
THE HOUSEFLY HAS MADE A PEST OF HIMSELF FOR 25 MILLION YEARS, Chicago Tribune, June 5, 1986 ↑ Mi.
encyclopedia vol.
IV page 489 ↑ Mi.
IV page 489 ↑ Szalanski, A.L., C.B. Owens, T. McKay, and C.D. Steelman.
Detection of Campylobacter sp.
, and E. coli O157:H7 in filth flies (Diptera: Muscidae) by polymerase chain reaction.
Medical and Veterinary Entomology 18: 241–246.
↑ Brazil, S.M. C.D. Steelman, and A.L. Szalanski.
Detection of pathogen DNA from filth flies (Diptera: Muscidae) using filter paper spot cards.
Journal of Agricultural and Urban Entomology 24:(1) (in press).
പുറത്തേക്കുള്ള കണ്ണികൾ house fly on the UF / IFAS Featured Creatures Web site Pictorial presentation of life-cycle Video: Common Housefly 60x enlarged and alive under microscope.
ചിത്രശാല ഈച്ചയുടെ ചിത്രങ്ങൾ പുല്ലീച്ച മണിയനീച്ച ഈച്ച ഈച്ച പൂച്ചെടിയിൽ മറ്റൊരിനം ജീവി
ഉപഗ്രഹം ഇംഗ്ലീഷ് വിലാസം https://ml.wikipedia.org/wiki/Natural_satellite അവശ്യമായ തിരശ്ചീന പ്രവേഗം ഉള്ള വസ്തുക്കൾ ഭൂമിയെ ചുറ്റിക്കറങ്ങുന്നു.
ഇവ ഉപഗ്രഹമായി മാറുന്നു.
ഉപഗ്രഹമാക്കേണ്ട വസ്തുവിനെ പരിക്രമണപഥത്തിൽ എത്തിച്ച ശേഷം അവശ്യം വേണ്ട തിരശ്ചീനപ്രവേഗം ആ വസ്തുവിന് നൽകിയാണ് സാധാരണഗതിയിൽ ഉപഗ്രഹ വിക്ഷേപണത്തിൽ ചെയ്യുന്നത്.
റോക്കറ്റുകളാണ് ഇതിനായി ഉപയോഗിക്കുന്നത്.
ഭൂമിയേയോ മറ്റ് ഗ്രഹങ്ങളേയോ ചുറ്റിക്കറങ്ങുന്ന വസ്തുക്കളാണ് ഉപഗ്രഹം (Satellite) എന്നറിയപ്പെടുന്നത്.
ഗ്രഹത്തിൻറെ ഗുരുത്വാകർഷണ പരിധിയിൽ നിന്ന് പുറത്തുപോകാൻ സാധിക്കാതെ ഇത്തരം വസ്തുക്കൾ അതിനെ പരിക്രമണം ചെയ്തുകൊണ്ടിരിക്കും.
ഉപഗ്രഹങ്ങൾ രണ്ടു തരമുണ്ട്.
പ്രകൃതിദത്തവും  മനുഷ്യനിർമ്മിതവും.
ചന്ദ്രൻ ഭൂമിയുടെ പ്രകൃത്യായുള്ള ഉപഗ്രഹമാണ്.
എന്നാൽ INSAT പോലെയുള്ളവ മനുഷ്യനിർമ്മിതമായ കൃത്രിമോപഗ്രഹങ്ങളുമാണ്‌ .
റഷ്യ വിക്ഷേപിച്ച സ്പുട്നിക്ക് ആണ് ആദ്യത്തെ കൃത്രിമോപഗ്രഹം.
ഇന്ത്യയുടെ ആദ്യത്തെ കൃത്രിമോപഗ്രഹമാണ് ആര്യഭട്ട .
ഉപചയം ഇംഗ്ലീഷ് വിലാസം https://ml.wikipedia.org/wiki/Anabolism
ജീവികളുടെ ശരീരത്തിൽ നടക്കുന്ന ഉദ്ഗ്രഥനാത്മകമായ രാസപ്രക്രിയകൾക്കുള്ള സാമാന്യമായ പേരാണ് ഉപചയം .
ശരീരത്തിനകത്തു സംഭവിക്കുന്ന രാസപ്രക്രിയകൾ ഉദ്ഗ്രഥനാത്മകമെന്നും (synthetic) അപഗ്രഥനാത്മകമെന്നും (analytic) രണ്ടു വിധത്തിലാണ്.
ആദ്യത്തേതിന് അനബോളിസം അഥവാ ഉപചയം എന്നും രണ്ടാമത്തേതിന് കാറ്റബോളിസം അഥവാ അപചയം എന്നും രണ്ടിനുംകൂടി മെറ്റബോളിസം അഥവാ ഉപാപചയം എന്നും പറയുന്നു.
ദീപനവിധേയമായ ആഹാരം ചെറിയ തന്മാത്രകളുടെ രൂപത്തിൽ കുടലിന്റെ ഭിത്തികളിലൂടെ ആദ്യം അവശോഷണം (absorption) ചെയ്യപ്പെടുന്നു.
അനന്തരം ആ ചെറിയ തന്മാത്രകളിൽനിന്നാരംഭിച്ചു വലിയതും സങ്കീർണങ്ങളുമായ തന്മാത്രകൾ ഉദ്ഗ്രഥനം വഴി ശരീരത്തിന്റെ ആവശ്യത്തിനായി നിർമ്മിക്കപ്പെടുന്നു.
ഈ പ്രക്രിയയ്ക്കാണ് ഉപചയം എന്ന സംജ്ഞ നല്കപ്പെട്ടിട്ടുള്ളത്.
ശരീരത്തിനകത്തു സംഭരിക്കുവാനുള്ള ഗ്ലൈക്കോജൻ ( മൃഗങ്ങളിൽ ഗ്ലൈക്കോജൻ, സസ്യങ്ങളിൽ സ്റ്റാർച്ച് ) മുതലായ വസ്തുക്കളും ഹോർമോണുകൾ , എൻസൈമുകൾ , ടിഷ്യൂകൾ മുതലായവയും ഉപചയത്തിന്റെ ഫലമായി ഉണ്ടാകുന്നവയാണ്.
ഈ ഉപചയപ്രക്രിയകൾ യഥാവിധി നടക്കുന്നതിനു ധാരാളം ഊർജം ലഭ്യമാകേണ്ടതുണ്ട്.
രണ്ടാമതു സൂചിപ്പിച്ച അപഗ്രഥനാത്മകപ്രക്രിയകളിൽ നിന്നു അതു ലഭിക്കുന്നു.
ഇതും കാണുക അപചയം ബുക്ക്ലംഗ് പ്ലൂറസി പുറംകണ്ണികൾ Anabolism What Is Anabolism?
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഉപചയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഉപചിത്രം (അർദ്ധസമവൃത്തം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മേയ് മുതൽ തുടരുന്നു.
ഉപചിത്രം
സസസം ലഗമൊറ്റയിൽ,മറ്റതിൽ
ഭം ഭഭഗം ഗവുമിങ്ങുപചിത്രം.
ഉപഗ്രഹ ടെലിവിഷൻ ഇംഗ്ലീഷ് വിലാസം https://ml.wikipedia.org/wiki/Satellite_television സാറ്റലൈറ്റ് റിസീവർ ഡിഷ്
വാർത്താവിനിമയ ഉപഗ്രഹങ്ങൾ ഉപയോഗിച്ച് ടെലിവിഷൻ സേവനം നൽകുന്നതിനെ ഉപഗ്രഹ ടെലിവിഷൻ എന്നു പറയുന്നു.
പ്രധാനമായും മൂന്ന് തരത്തിലാണ് ഉപഗ്രഹ ടെലിവിഷൻ ഉപയോഗപ്പെടുത്തുന്നുത്.
ഡയറക്ട് ബ്രോഡ്കാസ്റ്റ് സാറ്റലൈറ്റ് ടെലിവിഷൻ റിസീവ് ഒൺലി ഡയറക്ട് ടു ഹോം ടെലിവിഷൻ ഡയറക്ട് ബ്രോഡ്കാസ്റ്റ് സാറ്റലൈറ്റ്
ഉപഗ്രഹ ടെലിവിഷന്റെ ഒരു ഉപയോഗമാണ് ഡയറക്ട്-ടു-ഹോം ബ്രോഡ്കാസ്റ്റിംഗ് (DTH) അഥവ ഡയറക്ട് ബ്രോഡ്കാസ്റ്റ് സാറ്റലൈറ്റ്(DBS).
ഉപഗ്രഹങ്ങളിൽ നിന്ന് നേരിട്ട് വീടുകളിലേക്ക് ടെലിവിഷൻ സംപ്രേഷണം ചെയ്യുന്ന രീതിയാണിത്.
എച്ചിൻറെ അടിസ്ഥാനതത്വം .
ഇവയുടെ ട്രാൻസ്പോണ്ടറുകൾക്ക് സിഗ്നൽ ട്രാൻസ്മിഷന്റെ ശക്തി കൂടുതലുള്ളതിനാൽ കുറഞ്ഞ വലിപ്പമുള്ള ആൻറിനകൾ സിഗ്നലുകൾ സ്വീകരിക്കുവാൻ മതിയാകും.
ഉപഗ്രഹത്തിൽ നിന്ന് നേരിട്ട് സിഗ്നലുകൾ സ്വീകരിക്കുന്നതുമൂലം പരിപാടികളുടെ ദൃശ്യ-ശ്രാവ്യ ഗുണനിലവാരം ഉയർന്നതായിരിക്കും എന്നതാണ് പ്രധാനം.
അവലംബം ↑ {{ cite web }} : Check date values in: | accessdate= , | date= , and | year= / | date= mismatch ( help ) ; Cite has empty unknown parameter: | coauthors= ( help ) ; Unknown parameter | accessmonthday= ignored ( help ) ; Unknown parameter | accessyear= ignored ( | access-date= suggested) ( help ) ; Unknown parameter | month= ignored ( help )
ഉപഗ്രഹനഗരം ഇംഗ്ലീഷ് വിലാസം https://ml.wikipedia.org/wiki/Satellite_town Bekasi ( pictured above ; 2.9 million) is the satellite city of Jakarta (10 million).
Many of the former's residents work and commute to the latter.
നഗര വികസനത്തിന്റെ ഭാഗമായി ഒരു വലിയ നഗരത്തിന്റെ സമീപത്തായി നിർമ്മിക്കപ്പെട്ട ചെറുതോ ഇടത്തരം വലിപ്പത്തിലുള്ളതോ ആയ പട്ടണങ്ങളെക്കുറിക്കുവാനാണ്‌ ഉപഗ്രഹനഗരം എന്ന പദം ഉപയോഗിക്കുന്നത്.
ഭാഗികമായെങ്കിലും ഇത്തരം നഗരങ്ങൾ അതിന്‌ സമീപമുള്ള വലിയ നഗരത്തിൽ നിന്ന് ആശ്രയമുക്തമായിരിക്കണം.
ഇന്ത്യയുടെ തലസ്ഥാനനഗരമായ ദില്ലിക്കു ചുറ്റുമുള്ള ഉത്തർപ്രദേശിലെ നോയ്ഡ , ഗാസിയാബാദ് , ഹരിയാണയിലെ ഗുഡ്ഗാവ് , ഫരീദാബാദ് എന്നീ നഗരങ്ങളെ ദില്ലിയുടെ ഉപഗ്രഹനഗരങ്ങൾ എന്നാണ്‌ അറിയപ്പെടുന്നത്.
ദില്ലിയോടൊപ്പം ഈ ഉപഗ്രഹനഗരങ്ങളേയും ചേർത്ത് ദേശീയ തലസ്ഥാനമേഖല എന്ന് അറിയപ്പെടുന്നു.
↑ https://megapolitan.kompas.com/read/2013/11/01/0834060/Kota.
Satelit.
Sumbang.
Kemacetan.
Jakarta.
Setiap.
Hari?page=all
ഉപഗ്രൂപ്പ് ഇംഗ്ലീഷ് വിലാസം https://ml.wikipedia.org/wiki/Subgroup
ഒരു ഗ്രൂപ്പിന്റെ അശൂന്യ ഉപഗണം മാതൃഗ്രൂപ്പിന്റെ ദ്വയാങ്കസംക്രിയയുമായി ചേർത്തുനോക്കുമ്പോൾ ഗ്രൂപ്പുകളുടെ സ്വയംപ്രമാണസിദ്ധാന്തങ്ങൾ പാലിക്കുന്നുവെങ്കിൽ ആ ഉപഗണത്തെ ഗ്രൂപ്പിന്റെ ഉപഗ്രൂപ്പ് (subgroup) എന്ന് വിളിക്കുന്നു.
അതായത്, ഒരു ഗ്രൂപ്പിന്റെ ഉപഗണം സ്വയം ഒരു ഗ്രൂപ്പാണെങ്കിൽ (ഇവിടെ സംക്രിയ മാതൃഗ്രൂപ്പിന്റെ തന്നെയാകണമെന്ന നിബന്ധനയുണ്ട്) ആ ഉപഗണം ഒരു ഉപഗ്രൂപ്പാണ്.
ഏതൊരു ഗ്രൂപ്പിനും തൽസമകം മാത്രമടങ്ങിയ ഗണം ഉപഗ്രൂപ്പായുണ്ട് - ഇതിനെ തുച്ഛ ഉപഗ്രൂപ്പ് എന്ന് വിളിക്കുന്നു.
ഉപഗണം ഒരു ഉചിത ഉപഗണമാണെങ്കിൽ - അതായത്, മാതൃഗ്രൂപ്പിലെ ഒരംഗമെങ്കിലും ഉപഗ്രൂപ്പിൽ ഇല്ലാതുണ്ടെങ്കിൽ - ഉപഗ്രൂപ്പിനെ ഉചിത ഉപഗ്രൂപ്പ് എന്ന് വിളിക്കുന്നു സവിശേഷതകൾ ഉപഗ്രൂപ്പിലെ തൽസമകം മാതൃഗ്രൂപ്പിലെ തൽസമകം തന്നെയാണ് ഉപഗ്രൂപ്പിലെ ഓരോ അംഗത്തിന്റെയും വിപരിത അംഗം മാതൃഗ്രൂപ്പിലെ വിപരിത അംഗം തന്നെയാണ് രണ്ട് ഉപഗ്രൂപ്പുകളുടെ സംഗമവും ഒരു ഉപഗ്രൂപ്പാണ് രണ്ട് ഉപഗ്രൂപ്പുകളുടെ യോഗം ഒരു ഉപഗ്രൂപ്പാവണമെങ്കിൽ ഒന്ന് മറ്റൊന്നിന്റെ ഉപഗണമായിരിക്കണം ഉപഗ്രൂപ്പിന്റെ കോടി മാതൃഗ്രൂപ്പിന്റെ കോടിയുടെ ഘടകമായിരിക്കും.
മാതൃഗ്രൂപ്പിന്റെ കോടിയെ ഉപഗ്രൂപ്പിന്റെ കോടി കൊണ്ട് ഹരിച്ചാൽ കിട്ടുന്ന സംഖ്യയെ സൂചകാങ്കം എന്ന് വിളിക്കുന്നു.
ഉപഗ്രൂപ്പിന്റെ സഹഗണങ്ങളുടെ എണ്ണമാണിത് ഉദാഹരണം S 4 ന്റെ ഉപഗ്രൂപ്പ് ജാലികയുടെ ഹാസെ ഡയഗ്രം
സമമിതീയഗ്രൂപ്പായ S 4 ന്റെ ഉപഗ്രൂപ്പുകൾ ഇവയാണ്: തുച്ഛ ഉപഗ്രൂപ്പ് { e } ചാക്രികഗ്രൂപ്പായ Z 2 ന് സമരൂപമായ 9 ഉപഗ്രൂപ്പുകൾ ചാക്രികഗ്രൂപ്പായ Z 3 ന് സമരൂപമായ 4 ഉപഗ്രൂപ്പുകൾ ചാക്രികഗ്രൂപ്പായ Z 4 ന് സമരൂപമായ 3 ഉപഗ്രൂപ്പുകൾ ക്ലൈൻ ഗ്രൂപ്പിന് സമരൂപമായ 4 ഉപഗ്രൂപ്പുകൾ സമമിതീയഗ്രൂപ്പായ S 3 ന് സമരൂപമായ 4 ഉപഗ്രൂപ്പുകൾ ഡൈഹെഡ്രൽ ഗ്രൂപ്പായ D 4 ന് സമരൂപമായ 3 ഉപഗ്രൂപ്പുകൾ പ്രത്യാവർത്തിഗ്രൂപ്പായ A 4 മാതൃഗ്രൂപ്പായ S 4 തന്നെ അവലംബം http://mathworld.wolfram.com/Subgroup.html
ഉപഗുണിതം
ഒരു സംഖ്യയെ നിശ്ശേഷം ഹരിയ്ക്കാൻ സാധിയ്ക്കുന്ന  സംഖ്യയെ  ആദ്യസംഖ്യയുടെ ഉപഗുണിതമെന്നു പറയുന്നു.
അശേഷ ഭാജകഖണ്ഡം എന്നും ഉപഗുണിതത്തെ വിശേഷിപ്പിയ്ക്കുന്നു.
ഉദാഹരണം 72 എന്ന സംഖ്യയുടെ ഉപഗുണിതമാണ്  8 a2-x2  ന്റെ ഉപഗണിതമാണ്  a-x അവലംബം
ഉപഗൂഹനം ഇംഗ്ലീഷ് വിലാസം https://ml.wikipedia.org/wiki/Occultation In this July 1997 still frame captured from video, the bright star Aldebaran has just reappeared on the dark limb of the waning crescent moon in this predawn occultation.
ഒരു വസ്തുവിനെ വീക്ഷിക്കുമ്പോൾ ആ വസ്തുവിനും വീക്ഷകനും ഇടയിൽ കൂടി കടന്നുപോകുന്ന മറ്റൊരു വസ്തുവിനാൽ വീക്ഷണവസ്തു മറയ്ക്കപ്പെടുന്നതിനെയാണ് ഉപഗൂഹനം അഥവാ occultation എന്നു പറയുന്നത്‌.
എന്നാൽ കടന്നുപോകുന്ന വസ്തു വീക്ഷണവസ്തുവിനെ പൂ൪ണമായും മറയ്ക്കുന്നില്ലെങ്കിൽ അതിന് സംതരണം അഥവാ Transit എന്നാണ് പറയുക.
ആകാശത്ത് ചന്ദ്രൻ ഗ്രഹങ്ങളെയും നക്ഷത്രങ്ങളെയും, ഗ്രഹങ്ങൾ നക്ഷത്രങ്ങളെയും ഉപഗൂഹനം ചെയ്യുന്നത്‌ സാധാരണമാണ്‌.
സംതരണത്തെയും ഉപഗൂഹനത്തെയും ഒന്നിച്ച് ചേർത്ത് ഗൂഹനം എന്നു പറയപ്പെടുന്നു.
ഗൂഹനകാരണമായി വീക്ഷകന്റെ മേൽ ഒരു നിഴൽ പതിക്കുകയാണെങ്കിൽ അതാണ് ഗ്രഹണം.
ഉപഗ്രഹവേധ മിസൈൽ യു.എസ്.എ. 193 -നശിപ്പിക്കാൻ ഉപയോഗിച്ച എം-3 ഉപഗ്രഹവേധ മിസൈൽ.
ഇന്ത്യയുടെ ഉപഗ്രഹവേധ മിസൈലിന്റെ വിക്ഷേപണം.
സൈനിക ആവശ്യങ്ങൾക്കായി കൃത്രിമോപഗ്രഹങ്ങളെ നശിപ്പിക്കുന്ന ബഹിരാകാശ ആയുധമാണ് ഉപഗ്രഹ വേധ മിസൈൽ (ആന്റി സാറ്റലൈറ്റ് മിസ്സൈൽ സിസ്റ്റം,അസാറ്റ്).
പല രാജ്യങ്ങളിലും അസാറ്റ് സംവിധാനങ്ങൾ പ്രവർത്തിക്കുന്നുണ്ട്.
യുദ്ധത്തിൽ ഇതുവരെ അസാറ്റ് സംവിധാനം ഉപയോഗിച്ചിട്ടില്ലെങ്കിലും, ഏതാനും ചില രാജ്യങ്ങൾ തങ്ങളുടെ സ്വന്തം ഉപഗ്രഹങ്ങളെ പരീക്ഷണങ്ങൾക്കായി തകർത്തിട്ടുണ്ട്.
അമേരിക്ക , റഷ്യ , ചൈന , ഇന്ത്യ എന്നീ രാജ്യങ്ങൾ മാത്രമാണ് ഈ സംവിധാനം ഇതുവരെ വിജയകരമായി നടപ്പിലാക്കിയിട്ടുള്ളത്.
അസാറ്റിന്റെ വികസനവും രൂപകൽപ്പനയും നടന്നത് നിരവധി പരീക്ഷണനീരീക്ഷണങ്ങളിലൂടെയാണ്.
1950-കളിൽ യു.എസ് , സോവിയറ്റ് യൂണിയൻ എന്നീ രാജ്യങ്ങളാണ് ഇതിനുള്ള ആദ്യ ശ്രമങ്ങൾ ആരംഭിച്ചത്.
ശീതയുദ്ധം നിലനിന്നിരുന്ന ഇരു രാജ്യങ്ങളും തങ്ങളുടെ ബഹിരാകാശ ശക്തി പ്രകടിപ്പിക്കാനായാണ് അസാറ്റ് പദ്ധതികൾക്ക് തുടക്കമിട്ടത്.
1967-ൽ ബഹിരാകാശ നിയമങ്ങളുടെ അടിത്തറയായ ഔട്ടർ സ്പേസ് ട്രീറ്റി ബഹിരാകാശ യുദ്ധം നിരോധിച്ചതായി പ്രഖ്യാപിച്ചു.
ബോൾഡ് ഓറിയോൺ വെപ്പൺ സിസ്റ്റം 199 ബി ആയിരുന്നു ആദ്യ യുഎസ് അസാറ്റ്.
1959 ഒക്ടോബർ 19 ന് എക്സ്പ്ലോറർ 6 എന്ന  ഉപഗ്രഹത്തിനെതിരെ ബോൾഡ് ഓറിയോൺ പരീക്ഷിക്കപ്പെട്ടു.
യുണൈറ്റഡ് സ്റ്റേറ്റ്സ് U.S. ASM-135 ASAT missile U.S. Vought ASM-135 ASAT missile launch on 13 September 1985, which destroyed P78-1 .
1950 കളുടെ അവസാനത്തിൽ യു.എസ് എയർഫോഴ്സ് WS-199A എന്ന പേരിൽ വിപുലമായ തന്ത്രപരമായ മിസ്സൈൽ പ്രോജക്ടുകൾ ആരംഭിച്ചു.
199 എ അംബ്രല്ലയുടെ കീഴിലുള്ള പഠന പ്രോജക്ടുകളിൽ ഒന്ന് മാർട്ടിന്റെ സാർജന്റ് മിസൈലിൽ നിന്നുള്ള റോക്കറ്റ് മോട്ടറിനെ അടിസ്ഥാനമാക്കി ബി -47 സ്ട്രാറ്റോജെറ്റിന് വേണ്ടി നിർമ്മിച്ച ബോൽഡ് ഓറിയോൺ എയർ-ലൗഞ്ചെഡ് ബാലിസ്റ്റിക് മിസൈൽ (ALBM) ആയിരുന്നു.
1958 മേയ് 26 നും 1959 ഒക്ടോബർ 13 നുമിടയിൽ പന്ത്രണ്ട് ടെസ്റ്റ് നടത്തിയിരുന്നു.
പക്ഷേ ഇവ സാധാരണഗതിയിൽ പരാജയപ്പെട്ടു.
ALBM ൻറെ മറ്റു ജോലികൾ അവസാനിക്കുകയും ചെയ്തിരുന്നു.
1770 കിലോമീറ്റർ (1100 മൈൽ) പരിധിയിലുള്ള ഒരു ഉപഗ്രഹവേധ മിസ്സൈൽ നിർമ്മിക്കാൻ ഓൾട്ടെയറിൻറെ മുകളിലെ ഘടന ചേർത്ത് ഈ സംവിധാനം പരിഷ്കരിച്ചിരുന്നു.
ഉപഗ്രഹ പ്രതിരോധ മിഷന്റെ ഒരു പരീക്ഷണ പറക്കൽ ആയ 251 കി.
മീറ്ററിൽ (156 മൈൽ) ഉയരത്തിൽ, എക്സ്പ്ലോറർ 6 -ൽ ഒരു അപായരഹിത ആക്രമണം മാത്രമേ നടത്തിയിരുന്നുള്ളു.
ബോൾഡ് ഓറിയോൺ ടെലിമെട്രിയിൽ ട്രാക്ക് പാറ്റേൺ റെക്കോർഡ് ചെയ്തതിനുശേഷം ദൃശ്യ ട്രാക്കിങിനുള്ള അടയാള വെളിച്ചത്തിൻറെ സഹായത്തോടെ റഡാർ തുടർച്ചയായി നിരീക്ഷിച്ചു.
മിസൈൽ ഉപഗ്രഹത്തിന്റെ 6.4 കിലോമീറ്ററിനുള്ളിൽ (4 mi) വിജയകരമായി കടന്നു.
അത് ഒരു ആണവ ആയുധത്തിനോടൊപ്പം ഉപയോഗിക്കാൻ അനുയോജ്യമായിരുന്നു.
എന്നാൽ സാധാരണ ആയുധശേഖരങ്ങൾക്ക് അനുയോജ്യവുമായിരുന്നില്ല.
199A നു കീഴിൽ സമാനമായ ഒരു പദ്ധതിയിൽ, സർജന്റെ അടിസ്ഥാനത്തിൽ ലോക്ക്ഹീഡ്സിൻറെ ഹൈ വിർഗോ , ആദ്യം ബി -58 ഹ്സ്ലലറിന്റെ മറ്റൊരു ALBM ആയിരുന്നു.
1959 സെപ്റ്റംബർ 22-ന് എക്സ്പ്ലോറർ 5-ൽ ഒരു തടസ്സം നേരിട്ടതിനാൽ ഉപഗ്രഹവേധ പ്രവർത്തനത്തിനു വേണ്ടിയും ഇതിനെ യോജിച്ചതാക്കി.
എന്നാൽ, മിസൈൽ വിക്ഷേപിച്ച ആശയവിനിമയങ്ങൾ നഷ്ടപ്പെട്ടതോടെ ക്യാമറ പായ്ക്കുകൾക്ക് പരീക്ഷണം വിജയിച്ചോ എന്ന് നോക്കാനായില്ല.
ഈ സാഹചര്യത്തിലും, ജി.എ.എം.-87 സ്കൈബോൾട്ട് പ്രോജക്ടിന്റെ ഉദ്ഘാടനത്തോടനുബന്ധിച്ച് ഡബ്ല്യു.എസ് 199 ന്റെ പണി പൂർത്തീകരിച്ചു.
ഒരേകാലത്തുളള യുഎസ് നാവിക പദ്ധതികൾ ഉപേക്ഷിക്കുകയും ചെറിയ പദ്ധതികൾ 1970 കളുടെ തുടക്കം വരെ തുടരുകയുമുണ്ടായില്ല.
സോവിയറ്റ് യൂണിയൻ
സോവിയറ്റ് യൂണിയന്റെ ഉപഗ്രഹവേധ മിസൈൽ പദ്ധതിയുടെ ഉറവിടം വ്യക്തമല്ല.
ചില കണക്കുകൾ പ്രകാരം, 1956-ൽ സോവിയറ്റ് റോക്കറ്റ് എൻജിനീയറായ സെർജി കോറെലെവ് അദ്ദേഹത്തിന്റെ റോക്കറ്റ് ഡിസൈൻ ബ്യൂറോയായ OKB-1-യിൽ ചില ആശയങ്ങൾ അവതരിപ്പിച്ചു.
1964 മുതൽ, ചൈന ഉപഗ്രഹവേധ മിസൈൽ പദ്ധതി വികസിപ്പിച്ചു തുടങ്ങി.
ഉപഗ്രഹവേധ മിസൈൽ, ഉപായങ്ങൾ ഉപഗ്രഹങ്ങൾ, ലേസർ, ഇലക്ട്രോണിക്ക് ജാമർ എന്നിവയുൾപ്പെടെ ഒരു യുദ്ധത്തിന്റെ ആദ്യഘട്ടത്തിൽ തന്നെ ഉപഗ്രഹങ്ങളെ തകർക്കാൻ ശേഷിയുള്ള ശൂന്യാകാശ ആയുധങ്ങൾ  ഉണ്ടെന്ന് ചൈനയുടെ ഡിഫൻസ് ഇന്റലിജൻസ് ഏജൻസി തലവൻ ആഷ്ലി അവകാശപ്പെട്ടു.
2012 ഏപ്രിലിൽ ഇന്ത്യൻ ബാലിസ്റ്റിക് മിസൈൽ പ്രതിരോധ പരിപാടിക്ക് വേണ്ടി വികസിപ്പിച്ച റഡാറുകൾ, ഇൻറർപിപ്റ്ററുകൾ എന്നിവയിൽ നിന്ന് ഒരു ഉപഗ്രഹവേധ മിസൈൽ ആയുധത്തിനായി ഇന്ത്യക്ക് നിർണായക സാങ്കേതിക വിദ്യ വികസിപ്പിക്കാൻ സാധിച്ചതായി ഡി.ആർ.ഡി.ഒ ചെയർമാൻ വി. കെ. സരസ്വത് അറിയിച്ചു.
എൻപിടിക്ക് സമാനമായ ASAT ൻറെ വ്യാപനത്തെ നിയന്ത്രിക്കാൻ അന്താരാഷ്ട്ര ഭരണകൂടം സ്ഥാപിക്കുകയാണെങ്കിൽ അസാറ്റ് ടെസ്റ്റ് ഇന്ത്യയുടെ സ്ഥാനം ഉയർത്തുമെന്ന് ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആന്റ് അനാലിസിസിന്റെ വക്താവായ അജയ് ലെലെ എഴുതിയിരുന്നു.
ഒരു ഉദ്ദേശ്യത്തോടെ ആരംഭിച്ച ഉപഗ്രഹത്തിനെതിരെ ഒരു കുറഞ്ഞ പരിക്രമണപഥ പരീക്ഷണം ഉത്തരവാദിത്തമില്ലാത്തതായി കാണാനാവില്ലന്ന് അദ്ദേഹം നിർദ്ദേശിച്ചു.
സമീപകാല ഉപഗ്രഹവേധ മിസൈലുകൾ റഷ്യയിൽ
2009 നവംബർ 18-നാണ് റഷ്യയുടെ PL-19 ന്യുഡോൽ എന്നറിയപ്പെടുന്ന ഉപഗ്രഹവേധ മിസൈൽ വിജയകരമായി പൂർത്തിയാക്കിയത്.
2007 ജനുവരിയിൽ പീപ്പിൾസ് റിപ്പബ്ലിക്ക് ഓഫ് ചൈന വിജയകരമായി ഒരു പ്രവർത്തനരഹിതമായ കാലാവസ്ഥാ ഉപഗ്രഹം FY-1C-യെ  നശിപ്പിച്ചു.
2019 മാർച്ച് 27 ന് ഇന്ത്യ ഉപഗ്രഹവേധ മിസൈൽ വിജയകരമായി വിക്ഷേപിച്ചതായി പ്രധാനമന്ത്രി നരേന്ദ്ര മോദി പ്രഖ്യാപിച്ചു .
ഈ നേട്ടം കൈവരിക്കുന്ന നാലാമത്തെ രാജ്യമാണ് ഇന്ത്യ.
മിഷൻ ശക്തി എന്ന പേരിലാണ് ഡി.ആർ.ഡി.ഒ ഈ പദ്ധതി നടപ്പിലാക്കിയത്.
തദ്ദേശീയമായി വികസിപ്പിച്ച എം- സാറ്റ് മിസൈലാണ് ഇതിനുവേണ്ടി ഉപയോഗിച്ചത്.
താഴ്ന്ന ഭ്രമണപഥത്തിൽ സ്ഥിതിചെയ്യുന്ന 283 കിലോമീറ്റർ ഉയരത്തിലുള്ള ടെസ്റ്റ് സാറ്റലൈറ്റിനെ വിജയകരമായി തകർക്കാൻ ഉപഗ്രഹവേധ മിസൈലിന് സാധിച്ചു.
ഒഡീഷയിലെ ചന്ദിപ്പൂരിലെ ഇന്റഗ്രേറ്റഡ് ടെസ്റ്റ് റേഞ്ച് (ഐ.ടി.ആർ) യിൽ നിന്ന് 05:40 UTC ന് വിക്ഷേപിച്ച ഇൻറർപ്റ്റ് റോക്കറ്റ് 168 സെക്കൻഡുകൾക്കുള്ളിൽ ലക്ഷ്യം കണ്ടു.
മൈക്രോസാറ്റ്-ആർ എന്ന ഉപഗ്രഹത്തെയാണ് ഇന്റർസെപ്റെർ തകർത്തത്.
ഇന്ത്യൻ പ്രതിരോധസേനയുടെ ഒരു ഗവേഷണ വിഭാഗമായ ഡിഫൻസ് റിസേർച്ച് ആന്റ് ഡെവലപ്മെന്റ് ഓർഗനൈസേഷനാണ് (ഡിആർഡിഒ) മിസൈൽ സിസ്റ്റം വികസിപ്പിച്ചെടുത്തത്.
ഈ പരീക്ഷണത്തോടെ ഇന്ത്യ ഉപഗ്രഹ വേധ മിസൈൽ ശേഷിയുള്ള നാലാമത്തെ രാജ്യമായി മാറി.
ഡിആർഡിഒ പറയുന്ന പ്രകാരം 1200 കി.
ഉയരത്തിൽ സെക്കൻഡിൽ 10 കിലോമീറ്റർ വേഗത്തിൽ സഞ്ചരിക്കുന്ന ശത്രു ഉപഗ്രഹങ്ങളെ തകർക്കുവാൻ ഇന്ത്യയുടെ അസാറ്റിന് കഴിവുണ്ട്.
അവലംബം ↑ ↑ ↑ ഇതും കാണുക ശൂന്യാകാശ അവശിഷ്ടങ്ങൾ
ഉപചാരമുലനു ചേകൊനവയ്യ
ത്യാഗരാജസ്വാമികൾ ഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് ഉപചാരമുലനു ചേകൊനവയ്യ വരികളും അർത്ഥവും വരികൾ അർത്ഥം പല്ലവി ഉപചാരമുലനു ചേകൊനവയ്യ ഉരഗരാജശയന സർപ്പരാജന്റെ മുകളിൽ ഉറങ്ങുന്ന ഭഗവാനേ ഞാൻ അർപ്പിക്കുന്ന അർച്ചനകൾ സ്വീകരിക്കണേ അനുപല്ലവി ചപല കോടി നിഭാംബര ധര ശ്രീ ജാനകീ പതി ദയ ചേസി നാ മഞ്ഞപ്പട്ടുടുക്കുന്ന ജാനകിയുടെ ഭർത്താവായ മിന്നൽ പോലെ തിളങ്ങുന്ന ദേവാ എന്നിൽ കരുണ കാണിക്കണേ ചരണം 1 കപടനാടകസൂത്രധാരിവൈ കാമിത ഫലമുലൊസഗേ രാമ അപരിമിത നവരത്നമുലു പൊദിഗിന അപരഞ്ജി ഗൊഡുഗു നീകേ തഗുനയ്യ ഈ കപടനാടകങ്ങളുടെയൊക്കെ സൂത്രധാരനായ സർവ്വ ആഗ്രഹങ്ങളും നിറവേറ്റുന്ന അങ്ങ് നവരത്നങ്ങൾ പതിച്ച ശുദ്ധമായ സ്വർണ്ണം കൊണ്ട് ഉണ്ടാക്കിയ ഒരു കുട അർഹിക്കുന്നുണ്ട്.
ചരണം 2 മെരുഗു തീഗല രീതിനി മെരസേ കരഗു ബംഗാരു കാഡലമരിന ശരദിന്ദുദ്യുതിസമാനമൗ ചാമരയുഗമുലു നീകേ തഗുനയ്യ ഇടിമിന്നൽ പോലെ തിളങ്ങുന്ന ശംഖുകളും ശുദ്ധകനകം കൊണ്ടുണ്ടാക്കിയ അതിന്റെ അരികുകളും ശരദ്ചന്ദ്രനെപ്പോലുള്ള അതിന്റെ തിളക്കവും ഒക്കെ അങ്ങേക്ക് അനുയോജ്യമാണ് ചരണം 3 ജാജുലു സംബംഗുലു മരുവപു വിര- വാജുലു കുരു വേരു വാസനലു വിരാജമാനമഗു വ്യജനമു ത്യാഗ- രാജ വിനുത നീകേ തഗുനയ്യ സുഗന്ധം പൊഴിക്കുന്ന മുല്ലയും ചെമ്പകവും മാരിക്കൊഴുങ്ങും ഇരുവക്ഷിയും കസ്കാസും കൊണ്ട് അലങ്കരിച്ച ഈ വിശറി ത്യാഗരാജനാൽ പൂജിക്കപ്പെടുന്ന അങ്ങേക്ക് അത്യന്തം അനുയോജ്യമാണ് അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം വരികളും അർത്ഥവും
ഓഷ്യൻസ് 8
ഗാരി റോസ് സംവിധാനം നിർവഹിച്ച് 2018 ൽ പുറത്തിറങ്ങാനിരിക്കുന്ന ഒരു അമേരിക്കൻ ഹീസ്റ്റ് കോമഡി ചിത്രമാണ് ഓഷ്യൻസ് 8 .
റോസ് എഴുതിയ ഒരു കഥയിൽ നിന്ന് റോസ്, ഒലിവിയ മിൽച്ച് എന്നിവർ ചേർന്ന് തിരക്കഥ രചിച്ചു.
ഓഷ്യൻസ് ഇലവൻ ചലച്ചിത്രപരമ്പരയുടെ ഒരു സ്പിൻ-ഓഫ് ആണ് ഈ ചിത്രം.
ഇത് 2018 ജൂൺ 8 ന് വാർണർ ബ്രദേഴ്സ് പിക്ചേർസ് പുറത്തിറക്കും.
ചിത്രത്തിന്റെ ചിത്രീകരണം 2016 ഒക്ടോബറിൽ ന്യൂയോർക്ക് സിറ്റിയിൽ ആരംഭിച്ചു.
അഭിനേതാക്കൾ സാന്ദ്ര ബുള്ളക്ക് - ഡെബി ഓഷ്യൻ കേറ്റ് ബ്ലാൻചെറ്റ് - ലോ ആൻ ഹാതവേ - ഡാഫ്നെ ക്ലെഗെർ മിൻഡി കേലിംഗ് - അമിതാ സാറ പോൾസൺ - ടമി ഓക്വഫീന - കോൺസ്റ്റൻസ് റിഹാന്ന - നയൻ ബോൾ ഹെലന ബോൺഹാം കാർട്ടർ - റോസ് ഡാമിയൻ ലൂയിസ് - ഡെബിയുടെ മുൻ കാമുകൻ റിച്ചാർഡ് ആർമിറ്റേജ് - ക്ലോഡ് ബെക്കർ ജെയിംസ് കോർഡൻ - ഡെബിയുടെ വിശ്വസ്തൻ അവലംബം ബാഹ്യ കണ്ണികൾ ഓഷ്യൻസ് 8 ഇന്റർനെറ്റ് മൂവി ഡാറ്റാബേസിൽ
ഓഷൻ സൺഫിഷ് ഇംഗ്ലീഷ് വിലാസം https://ml.wikipedia.org/wiki/Ocean_sunfish
ഓഷ്യൻ സൺഫിഷ് അല്ലെങ്കിൽ കോമൺ മോള ( Mola mola ) ലോകത്തിലെ ഏറ്റവും ഭാരമുള്ള ഒരു അസ്ഥി മത്സ്യം ആണ്.
ഇതിൽ മുതിർന്നവയ്ക്ക് സാധാരണ 247 -1000 കിലോഗ്രാം  തൂക്കമുണ്ട് (545-2,205 പൗണ്ട്).
ലോകമെമ്പാടുമുള്ള ഉഷ്ണമേഖലാ കാലാവസ്ഥയിലും മിതോഷ്ണ ജലത്തിലും ഇവ കാണപ്പെടുന്നു.
തലയും  വാലും ഒരു പോലെ സാദൃശ്യം തോന്നുന്ന ഇവയുടെ പ്രധാന ശരീരം വീതിയിൽ പരന്നിരിക്കുന്നു.
സൺ ഫിഷ് അവയുടെ ഡോർസൽചിറകും, വെൻട്രൽ ചിറകും വിടർത്തുമ്പോൾ വളരെയധികം ഉയരവും നീളവും കാണപ്പെടുന്നു.
പ്രധാനമായും കടൽജെല്ലികളാണ് ഇവയുടെ ഭക്ഷണം.
പക്ഷേ ഈ ആഹാരത്തിൽ പോഷകാഹാര കുറവ് കാണപ്പെടുന്നതിനാൽ അവയുടെ വലിയ ശരീരം വികസിപ്പിക്കാനും നിലനിർത്താനും വലിയ അളവിൽ ഇവ ഭക്ഷണം ഉപയോഗിക്കുന്നു.
ഈ ഇനത്തിലെ പെൺമത്സ്യങ്ങൾക്ക് മറ്റേതൊരു അറിയപ്പെടുന്ന കശേരുകികളെക്കാളിലും ( നട്ടെല്ലുള്ള ജീവികൾ ) കൂടുതൽ ഒരു സമയം 300,000,000 വരെ മുട്ടകൾ ഉത്പാദിപ്പിക്കാൻ കഴിയും.
സൺഫിഷ് ഫ്രൈ ഒരു മിനിയേച്ചർ പഫെർഫിഷിനെപ്പോലെയാണ് ( വുകമീൻ ).
വലിയ പെക്റ്റോറൽ ചിറകുകൾ, വാൽ ചിറകുകൾ, മുതുകുമുള്ള്‌ എന്നിവ പ്രായപൂർത്തിയായ സൺ ഫിഷുകളുടെ പ്രത്യേകതകളാണ്.
മുതിർന്ന സൺഫിഷുകൾ സ്വാഭാവികമായ വേട്ടക്കാരാണ്.
പക്ഷേ കടൽ സിംഹവും കൊലയാളി തിമിംഗിലവും സ്രാവുകളും അവയെ നശിപ്പിക്കാറുണ്ട്.
മനുഷ്യരുടെയിടയിൽ ജപ്പാനിലും കൊറിയയിലും തായ്വാനിലും ലോകത്തിന്റെ ചില ഭാഗങ്ങളിലും സൺഫിഷ് ഒരു വിശിഷ്ടഭോജ്യമായി കരുതുന്നു.
യൂറോപ്യൻ യൂണിയനിൽ മോളിഡേ കുടുംബത്തിൽപ്പെട്ട മത്സ്യവും മത്സ്യബന്ധന ഉല്പന്നങ്ങളും വിൽക്കുന്നതിന് നിയന്ത്രണങ്ങൾ ഏർപ്പെടുത്തിയിട്ടുണ്ട് .
സൺഫിഷുകളെ പലപ്പോഴും തണ്ടാടി വലകളിൽ പിടിക്കപ്പെടുന്നു.
പഫർഫിഷ് , പോർക്കുപിൻഫിഷ് , ഫയൽഫിഷ് എന്നിവയും ടെട്രാഓഡന്റിഫോംസ് എന്ന നിരയിൽപ്പെട്ട അംഗമായതിനാൽ ഈ നിരയിലെ അംഗമായ സൺ ഫിഷ് നിരവധി പൊതു സവിശേഷതകളും പങ്കുവയ്ക്കുന്നു.
സമുദ്രത്തിലെ സൺഫിഷ്, മോള മോള എന്നിവ ഒരേ ജനുസ്സിലെ സ്പീഷീസ് ഇനങ്ങൾ ആണ്.
ടാക്സോണമി The ocean sunfish is the heaviest of all bony fishes .
It has a flattened body and is as tall as it is long.
It feeds mainly on jellyfish .
പരന്ന രൂപത്തിന്റെ അടിസ്ഥാനത്തിൽ സൺ ഫിഷിന് പല പേരുകളും കാണപ്പെടുന്നു.
"മിൽസ്റ്റോൺ" എന്ന ലാറ്റിൻ പദമുള്ള ഇതിന്റെ പ്രത്യേകനാമം മോള എന്നാണ്.
ചാരനിറം, വൃത്താകൃതിയിലുള്ള ശരീരം എന്നിവയാലാണ് ഈ മത്സ്യ സാദൃശ്യം പുലർത്തുന്നത്.
ജലത്തിന്റെ ഉപരിതലത്തിലെ സൺബാഥിങ്ങിൽ ജന്തുവിന്റെ സ്വഭാവത്തെ സൂചിപ്പിക്കുന്ന അതിന്റെ സാധാരണ ഇംഗ്ലീഷ് നാമം സൺഫിഷ് എന്നാണ്.
ഡച്ച്-, പോർച്ചുഗീസ്-, ഫ്രഞ്ച്-, കറ്റാലാൻ-, സ്പാനിഷ്-, ഇറ്റാലിയൻ-, റഷ്യൻ-, ഗ്രീക്ക്-, ജർമൻ-എന്നീ ഭാഷകളിൽ പല പേരുകൾ കാണപ്പെടുന്നു.
ജർമ്മനിൽ ഈ മത്സ്യം ഷ്വിംമെൻഡർ കോപ്ഫ് അഥവാ സ്വിമ്മിംഗ് ഹെഡ് എന്നറിയപ്പെടുന്നു.
പോളിഷ് ഭാഷയിൽ ഇതിനെ സാമോഗ്ലോ എന്ന് വിളിക്കുന്നു.
"തല മാത്രം" എന്നാണ് ഇതുകൊണ്ട് അർത്ഥമാക്കുന്നത്.
ഇവയ്ക്ക് യഥാർത്ഥ വാൽ ഇല്ല.
അതിന്റെ അക്കാഡമിക് നാമത്തിന്റെ ചൈനീസ് പരിഭാഷ ഫാൻ ചായ് യ്യൂ 翻 魚, "ടോപിൽഡ് വീൽ ഫിഷ് " എന്നാണ്.
സമുദ്രജല സൺഫിഷിൽ വിവിധ ഉദ്ദീപനങ്ങളുള്ള ബൈനോമിയൽ പര്യായങ്ങളുണ്ട്.
ഇത് ആദ്യം പഫർഫിഷ് ജനുസിൽ, ടെട്രാഡോൺ മോള എന്ന പേരിൽ അറിയപ്പെടുന്നു.
മോള മോള, മോളോ ട്രക്ട (ഹുഡ്വിങ്കർ സൺഫിഷ്) , മോള റാംസായ് എന്നീ മൂന്നുതരം സ്പീഷീസിൽ മോള  കാണപ്പെടുന്നു.
സമുദ്രത്തിലെ സൺഫിഷ് മോള മോള ജനുസ്സിലെ ഒരു ടൈപ്പ് സ്പീഷീസ് ഇനം ആണ്.
ഓഷ്യൻ സൺഫിഷ് മോള ജീനസിലും മോളിഡേ കുടുംബത്തിലും ഉൾപ്പെട്ടിരിക്കുന്നു.
മാസ്തൂറസ്, മോള, റാൻസാനിയ എന്നീ മൂന്നു ജീനസുകൾ ഈ കുടുംബത്തിൽ ഉണ്ട്.
ക്വാളിഫയർ ഇല്ലാതെ സാധാരണ നാമം "സൺഫിഷ്" മറൈൻ കുടുംബം മോളിഡേ യെ വിവരിക്കാൻ ഉപയോഗിക്കുന്നു.
അതുപോലെ ശുദ്ധജല സൺഫിഷുകൾ സെന്ട്രാർക്കിഡേ കുടുംബത്തിലാണെങ്കിലും ഇവ മോളിഡേ കുടുംബവുമായി യാതൊരു ബന്ധവും കാണിക്കുന്നില്ല.
മറുവശത്ത്, ഓഷ്യൻ സൺഫിഷും മോളയും ഒരേ കുടുംബത്തിൽ തന്നെയാണ് പ്രതിപാദിച്ചിരിക്കുന്നത്.
കുടുംബം മോളിഡെയിൽ, ടെട്രാഡോൺടിഫോംസ് , പഫർഫിഷ്, പോർക്കുപിൻഫിഷ് , ഫയൽഫിഷ് എന്നിവ ഉൾപ്പെടുന്നു.
ഈ നിരയിലെ അംഗങ്ങൾക്ക് പൊതുവായുള്ള പല സ്വഭാവങ്ങളും ഇതിൽ പങ്കുവയ്ക്കുന്നു.
കൂടിചേർന്ന നാല്  പല്ലുകൾ ഉൾപ്പെടെയുള്ള സ്വഭാവസവിശേഷത ഇതിന്റെപേരിന് ഒരു നിര നൽകുകയും (ടെട്ര നാലാമൻ, ഒഡ്രസ്സ് = ദത്ത്, ഫോർമ = ആകൃതി)  ചെയ്യുന്നു.
സൺഫിഷ് ഫ്രൈ മുതിർന്ന മോളാസുമായി സമാനത കാണിക്കുന്നു.
അവലംബം പുറം കണ്ണികൾ Mola mola എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Mola mola എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഗവേഷണവും വിവരവും FishBase reference Australian Museum OceanSunfish.org ചിത്രങ്ങളും വീഡിയോകളും Mike Johnson Natural History Photography Phillip Colla Photography/Oceanlight.com Video lecture (16:53): Swim with giant sunfish in the open ocean - Tierney Thys Skaphandrus.com Mola mola photos Giant sunfish filmed off Malta Sunfish filmed off the coast of Massachusetts in 2015
ഓസിറിസ്-ആർഎക്സ്
ഛിന്നഗ്രഹങ്ങളെ കുറിച്ച് പഠിക്കുന്നതിനും അവിടെ നിന്ന് സാമ്പിൾ ശേഖരിച്ച് തിരിച്ചു വരുന്നതിനും വേണ്ടി നാസ ആസൂത്രണം ചെയ്തിട്ടുള്ള ദൗത്യമാണ് ഓസിറിസ്-ആർഎക്സ് (Origins, Spectral Interpretation, Resource Identification, Security, Regolith Explorer).
2016 സെപ്റ്റംബർ 8നാണ് ഇത് വിക്ഷേപിക്കുന്നത്.
101955 ബെന്നു , കാർബോണിസ്യൂസ് എന്നിവയെ സന്ദർശിച്ച് സാമ്പിളുകൾ ശേഖരിച്ച് ശേഷം അവയുടെ കൂടുതൽ പഠനത്തിനായി 2023ൽ തിരിച്ച് ഭൂമിയിൽ തിരിച്ചെത്തുന്ന തരത്തിലാണ് ഈ ദൗത്യം ആസൂത്രണം ചെയ്തിട്ടുള്ളത്.
ഈ പഠനത്തിലൂടെ സൗരയൂഥ രൂപീകരണത്തെയും അനന്തരസംഭവങ്ങളെയും കുറിച്ച് കൂടുതൽ വിവരങ്ങൾ അറിയാൻ സഹായകമാവുമെന്നാണ് കരുതുന്നത്.
ഇതു വിജയിക്കുകയാണെങ്കിൽ ഛിന്നഗ്രഹങ്ങളിൽ നിന്ന് സാമ്പിൾ ഭൂമിയിലെത്തിക്കുന്ന ആദ്യത്തെ ദൗത്യമാവും ഓസിറിസ്-ആർഎക്സ്.
ബെന്നു
450 കോടിയിലധികം വർഷം പഴക്കമുള്ള ഒരു ഛിന്നഗ്രഹം.
വലിപ്പം അരക്കിലോമീറ്ററിലധികം മാത്രം.
സൂര്യനിൽനിന്ന് 16.8കോടി കിലോമീറ്റർ അകലെക്കൂടിയുള്ള പരിക്രമണപഥം.
ഓരോ 1.2 വർഷത്തിലും സൂര്യനെ ചുറ്റും കറങ്ങിവരും.
സ്വന്തം അച്ചുതണ്ടിൽ 4.3 മണിക്കൂറിൽ ഭ്രമണം ചെയ്തുകൊണ്ടേയിരിക്കും.